सच में परिवार से मजबूत बंधन आपको संतोष और सुरक्षा देता है।
जड़ें होती हैं गहरी: अभिनेत्री बिदिता बेग ने बताया कि मेरा परिवार हावड़ा में रहता है और मैं मुंबई में। मम्मी-पापा रिटायर हो चुके हैं। मैं उन्हें मुंबई बुलाना चाहती हूं या कहीं घुमाने ले जाना चाहती हूं लेकिन वे कहीं जाते नहीं। ऐसा लगता है कि परिवार के लोग जब बूढ़े होते हैं तो वे ऐसा पेड़ बन जाते हैं जिसकी जड़ें बहुत गहरी हैं। लाकडाउन में जब घर रही तो मैंने तय किया कि जब भी छुट्टी मिलेगी घर आ जाऊंगी। और मैं ऐसा ही करती हूं। जैसे ही समय मिलता है हावड़ा चली जाती हूं। लेकिन वहां जाते ही जज की भूमिका में आ जाती हूं। दोनों लड़ते रहते हैं और मुझसे शिकायतें करते हैं। उनका यह रूप बड़ा अच्छा लगता है। पहले मैं ओर भाई लड़ते थे और वे झगड़ा सुलझाते थे। अब उल्टा हो गया है। पापा लिखते हैं, मां गुनगुनाती हैं। सच में परिवार से मजबूत बंधन आपको संतोष और सुरक्षा देता है।